joelniklaus/EU_Wikipedias huggingface dataset:
Liublino vaivadija (ATR)

Liublino vaivadija () – 1474–1793 m. Lenkijos karalystės karūnos Mažosios Lenkijos provincijos administracinis teritorinis vienetas. Sostinė Liublinas. Vaivadija ribojosi šiaurės vakaruose su Mazovijos vaivadija, šiaurėje su Palenkės vaivadija, šiaurės rytuose su Bresto vaivadija, rytuose su Rusios vaivadija ir vakaruose su Sandomiro vaivadija.

Istorija

Vaivadija įkurta 1474 m. iš rytinės Sandomiro vaivadijos dalies, karaliaus Kazimiero Jogailaičio įsakymu. 1569 m. po Liublino unijos prie vaivadijos prijungta nedidelė dalis vakarinių Bresto vaivadijos žemių, su Palenkės Mendzižeco miestu. 1793 m. po Antrojo Abiejų Tautų Respublikos padalijimo didelė dalis pietinių vaivadijos žemių atiteko Habsburgų monarchijos Vakarų Galicijai, o iš likusių šiaurinių žemių buvo įkurta nauja, daug mažesnė Liublino vaivadija, kuri po Trečiojo Abiejų Tautų Respublikos padalijimo 1795 m. prijungta prie Vakarų Galicijos.

Suskirstymas

Vaivadiją sudarė trys žemės: Liublino žemė, Lukuvo žemė ir Uženduvo žemė. Didžiausios gyvenvietės Bilgorajus, Krašnikas, Liubartuvas, Lenčna, Liublino Opolė, Pulavai, Palenkės Radzinas, Sedlcos, Švidnikas, Uženduvas, Kuruvas, Žemutinis Kazimieras, Lukuvas ir Parčevas.

Literatūra

 Adolf Pawiński: Polska XVI wieku pod względem geograficzno-statystycznym. T. 3: Małopolska. Warszawa: Księgarnia Gebethnera i Wolffa, 1886, s. 8.

Liublino vaivadija
Mažosios Lenkijos provincija
Lenkijos karalystės vaivadijos
Mažosios Lenkijos istorija
Žiurkė (kinų zodiakas)

Žiurkė – pirmasis iš dvylikos metų ciklo gyvūnų, sutinkamų kinų zodiake. Žiurkės metai yra siejami su žemės šakos simboliu 子.

Metai ir penki elementai 
Sakoma, kad žmonės, gimę šiais laikotarpiais, yra gimę žiurkės metais ir turi ryšį su šiais elementais:
 1924 m. vasario 5 d. – 1925 m. sausio 23 d. – medis
 1936 m. sausio 24 d. – 1937 m. vasario 10 d. – ugnis
 1948 m. vasario 10 d. – 1949 m. sausio 28 d. – žemė
 1960 m. sausio 28 d. – 1961 m. vasario 14 d. – metalas
 1972 m. vasario 15 d. – 1973 m. vasario 2 d. – vanduo
 1984 m. vasario 2 d. – 1985 m. vasario 19 d. – medis
 1996 m. vasario 19 d. – 1997 m. vasario 6 d. – ugnis
 2008 m. vasario 7 d. – 2009 m. sausio 25 d. – žemė
 2020 m. sausio 25 d. – 2021 m. vasario 11 d. – metalas
 2032 m. vasario 11 d. – 2033 m. sausio 30 d. – vanduo

Šaltiniai

Nuorodos 
 travelchinaguide.com Chinese Zodiac – Rat

Astrologija
Liublino vaivadija (1793)

Liublino vaivadija () buvo trumpalaikis Abiejų Tautų Respublikos, Mažosios Lenkijos provincijos administracinis teritorinis vienetas, egzistavęs nuo 1793 m. iki 1795 m. dabartinės Lenkijos rytuose. Vaivadija šiaurėje ribojosi su Mazovijos vaivadija, rytuose su Bresto vaivadija, pietuose su Vakarų Galicija ir vakaruose su Sandomiro vaivadija.

Istorija

Vaivadija buvo įkurta 1793 m. lapkričio 23 d. Gardino seimo nutarimu iš šiaurinių buvusios Liublino vaivadijos žemių. Lenkijos Karalystės Seime vaivadija turėjo savo atstovus: vaivadą ir kaštelioną bei šešis atstovus renkamus ketveriems metams (po du iš visų trijų apskričių). 

Po III Abiejų Tautų Respublikos padalijimo atiteko Habsburgų monarchijos Vakarų Galicijai.

Suskirstymas

Vaivadiją sudarė trys žemės:

 Liublino žemė;
 Stenžicos žemė;
 Krasnistavo žemė.

Literatūra

 Volumina legum t. 10 Konstytucje Sejmu Grodzieńskiego z 1793 roku, Poznań 1952

1793 m. vaivadijos
Mažosios Lenkijos istorija
Liublino vaivadija (reikšmės)

Liublino vaivadija () vadinama:

 Liublino vaivadija (ATR) – vaivadija egzistavusi 1474–1793 metais;
 Liublino vaivadija (1793) – vaivadija egzistavusi 1793–1795 metais;
 Liublino vaivadija (1816-1837) – vaivadija egzistavusi 1816–1837 metais;
 Liublino vaivadija (1919–1939) - vaivadija egzistavusi 1919-1939 metais;
 Liublino vaivadija (1975–1998) - vaivadija egzistavusi 1975-1998 metais;
 Liublino vaivadija – egzistuojanti nuo 1999 metų.
Jautis (kinų zodiakas)

Jautis – antrasis iš dvylikos metų ciklo gyvūnų, sutinkamų kinų zodiake. Jaučio metai yra siejami su žemės šakos simboliu 丑. Vietname jaučio vietą užima vandeninis buivolas.

Metai ir penki elementai 
Sakoma, kad žmonės, gimę šiais laikotarpiais, yra gimę jaučio metais ir turi ryšį su šiais elementais:
 1925 m. sausio 24 d.–1926 m. vasario 11 d. – medis
 1937 m. vasario 11 d.–1938 m. sausio 30 d. – ugnis
 1949 m. sausio 29 d.–1950 m. vasario 15 d. – žemė
 1961 m. vasario 15 d.–1962 m. vasario 4 d. – metalas
 1973 m. vasario 3 d.–1974 m. sausio 23 d. – vanduo
 1985 m. vasario 20 d.–1986 m. vasario 8 d. – medis
 1997 m. vasario 7 d.–1998 m. sausio 27 d. – ugnis
 2009 m. sausio 26 d.–2010 m. vasario 13 d. – žemė
 2021 m. vasario 11 d.–2022 m. sausio 31 d. – metalas
 2033 m. sausio 31 d.–2034 m. vasario 18 d. – vanduo

Šaltiniai

Nuorodos 
 travelchinaguide.com Chinese Zodiac - Ox

Astrologija
Tigras (kinų zodiakas)

Tigras – trečiasis iš dvylikos metų ciklo gyvūnų, sutinkamų kinų zodiake. Tigro metai yra siejami su žemės šakos simboliu 寅.

Metai ir penki elementai 
Sakoma, kad žmonės, gimę šiais laikotarpiais, yra gimę tigro metais ir turi ryšį su šiais elementais:
 1926 m. vasario 12 d.–1927 m. vasario 1 d. – ugnis
 1938 m. sausio 31 d.–1939 m. vasario 18 d. – žemė
 1950 m. vasario 16 d.–1951 m. vasario 5 d. – metalas
 1962 m. vasario 5 d.–1963 m. sausio 24 d. – vanduo
 1974 m. sausio 24 d.–1975 m. vasario 10 d. – medis
 1986 m. vasario 9 d.–1987 m. sausio 28 d. – ugnis
 1998 m. sausio 28 d.–1999 m. vasario 15 d. – žemė
 2010 m. vasario 14 d.–2011 m. vasario 2 d. – metalas
 2022 m. vasario 1 d.–2023 m. sausio 21 d. – vanduo
 2034 m. vasario 19 d.–2035 m. vasario 7 d. – medis

Šaltiniai

Nuorodos 
 travelchinaguide.com Chinese Zodiac - Tiger

Astrologija

de:Chinesische Astrologie#Zählung ab Jahresbeginn
Kiškis (kinų zodiakas)

Kiškis – ketvirtasis iš dvylikos metų ciklo gyvūnų, sutinkamų kinų zodiake. Kiškio metai yra siejami su žemės šakos simboliu 卯. Vietname kiškio vietą užima katinas.

Labiausiai atitinkantis Vakarų horoskopo ženklas – Žuvys.

Metai ir penki elementai 
Sakoma, kad žmonės, gimę šiais laikotarpiais, yra gimę kiškio metais ir turi ryšį su šiais elementais:
 1927 m. vasario 2 d.–1928 m. sausio 21 d. – ugnis
 1939 m. vasario 19 d.–1940 m. vasario 7 d. – žemė
 1951 m. vasario 6 d.–1952 m. sausio 25 d. – metalas
 1963 m. sausio 25 d.–1964 m. vasario 12 d. – vanduo
 1975 m. vasario 11 d.–1976 m. sausio 30 d. – medis
 1987 m. sausio 29 d.–1988 m. vasario 16 d. – ugnis
 1999 m. vasario 16 d.–2000 m. vasario 4 d. – žemė
 2011 m. vasario 3 d.–2012 m. sausio 22 d. – metalas
 2023 m. sausio 22 d.–2024 m. vasario 9 d. – vanduo
 2035 m. vasario 8 d.–2036 m. sausio 27 d. – medis

Šaltiniai

Nuorodos 
 travelchinaguide.com Chinese Zodiac - Rabbit

Astrologija

de:Chinesische Astrologie#Zählung ab Jahresbeginn
Drakonas (kinų zodiakas)

Drakonas – penktasis iš dvylikos metų ciklo gyvūnų, sutinkamų kinų zodiake. Drakono metai yra siejami su žemės šakos simboliu 辰.

Metai ir penki elementai 
Sakoma, kad žmonės, gimę šiais laikotarpiais, yra gimę drakono metais ir turi ryšį su šiais elementais:
 1928 m. sausio 22 d.–1929 m. vasario 8 d. – žemė
 1940 m. vasario 8 d.–1941 m. sausio 26 d. – metalas
 1952 m. sausio 26 d.–1953 m. vasario 13 d. – vanduo
 1964 m. vasario 13 d.–1965 m. sausio 31 d. – medis
 1976 m. sausio 31 d.–1977 m. vasario 17 d. – ugnis
 1988 m. vasario 17 d.–1989 m. vasario 5 d. – žemė
 2000 m. vasario 5 d.–2001 m. sausio 23 d. – metalas
 2012 m. sausio 23 d.–2013 m. vasario 9 d. – vanduo
 2024 m. vasario 10 d.–2025 m. sausio 28 d. – medis
 2036 m. sausio 28 d.–2037 m. vasario 14 d. – ugnis

Šaltiniai

Nuorodos 
 travelchinaguide.com Chinese Zodiac - Dragon

Astrologija
Gyvatė (kinų zodiakas)

Gyvatė – šeštasis iš dvylikos metų ciklo gyvūnų, sutinkamų kinų zodiake. Gyvatės metai yra siejami su žemės šakos simboliu 巳.

Metai ir penki elementai 
Sakoma, kad žmonės, gimę šiais laikotarpiais, yra gimę gyvatės metais ir turi ryšį su šiais elementais:
 1929 m. vasario 9 d.–1930 m. sausio 28 d. – žemė
 1941 m. sausio 27 d.–1942 m. vasario 14 d. – metalas
 1953 m. vasario 14 d.–1954 m. vasario 2 d. – vanduo
 1965 m. vasario 1 d.–1966 m. sausio 20 d. – medis
 1977 m. vasario 18 d.–1978 m. vasario 6 d. – ugnis
 1989 m. vasario 6 d.–1990 m. sausio 25 d. – žemė
 2001 m. sausio 24 d.–2002 m. vasario 11 d. – metalas
 2013 m. vasario 10 d.–2014 m. sausio 30 d. – vanduo
 2025 m. sausio 29 d.–2026 m. vasario 16 d. – medis
 2037 m. vasario 15 d.–2038 m. vasario 3 d. – ugnis

Šaltiniai

Nuorodos 
 travelchinaguide.com Chinese Zodiac - Snake

Astrologija
Arklys (kinų zodiakas)

Arklys – septintasis iš dvylikos metų ciklo gyvūnų, sutinkamų kinų zodiake. Arklio metai yra siejami su žemės šakos simboliu 午.

Metai ir penki elementai 
Sakoma, kad žmonės, gimę šiais laikotarpiais, yra gimę arklio metais ir turi ryšį su šiais elementais: 
 1930 m. sausio 29 d.–1931 m. vasario 16 d. – metalas
 1942 m. vasario 15 d.–1943 m. vasario 3 d. – vanduo
 1954 m. vasario 3 d.–1955 m. sausio 23 d. – medis
 1966 m. sausio 21 d.–1967 m. vasario 8 d. – ugnis
 1978 m. vasario 7 d.–1979 m. sausio 27 d. – žemė
 1990 m. sausio 26 d.–1991 m. vasario 13 d. – metalas
 2002 m. vasario 12 d.–2003 m. sausio 31 d. – vanduo
 2014 m. sausio 31 d.–2015 m. vasario 18 d. – medis
 2026 m. vasario 17 d.–2027 m. vasario 5 d. – ugnis
 2038 m. vasario 4 d.–2039 m. sausio 23 d. – žemė

Šaltiniai

Nuorodos 
 travelchinaguide.com Chinese Zodiac - Horse

Astrologija
Ožka (kinų zodiakas)

Ožka – aštuntasis iš dvylikos metų ciklo gyvūnų, sutinkamų kinų zodiake. Ožkos metai yra siejami su žemės šakos simboliu 未.

Metai ir penki elementai 
Sakoma, kad žmonės, gimę šiais laikotarpiais, yra gimę ožkos metais ir turi ryšį su šiais elementais:
 1931 m. vasario 17 d.–1932 m. vasario 5 d. – metalas
 1943 m. vasario 4 d.–1944 m. sausio 24 d. – vanduo
 1955 m. sausio 24 d.–1956 m. vasario 10 d. – medis
 1967 m. vasario 9 d.–1968 m. sausio 29 d. – ugnis
 1979 m. sausio 28 d.–1980 m. vasario 15 d. – žemė
 1991 m. vasario 14 d.–1992 m. vasario 2 d. – metalas
 2003 m. vasario 1 d.–2004 m. sausio 21 d. – vanduo
 2015 m. vasario 19 d.–2016 m. vasario 7 d. – medis
 2027 m. vasario 6 d.–2028 m. sausio 25 d. – ugnis
 2039 m. sausio 24 d.–2040 m. vasario 11 d. – žemė

Šaltiniai

Nuorodos 
 travelchinaguide.com Chinese Zodiac - Sheep

Astrologija
Beždžionė (kinų zodiakas)

Beždžionė – devintasis iš dvylikos metų ciklo gyvūnų, sutinkamų kinų zodiake. Beždžionės metai yra siejami su žemės šakos simboliu 申.

Metai ir penki elementai 
Sakoma, kad žmonės, gimę šiais laikotarpiais, yra gimę beždžionės metais ir turi ryšį su šiais elementais:
 1932 m. vasario 6 d.–1933 m. sausio 24 d. – vanduo
 1944 m. sausio 24 d.–1945 m. vasario 11 d. – medis
 1956 m. vasario 11 d.–1957 m. sausio 29 d. – ugnis
 1968 m. sausio 30 d.–1969 m. vasario 15 d. – žemė
 1980 m. vasario 16 d.–1981 m. vasario 4 d. – metalas
 1992 m. vasario 3 d.–1993 m. sausio 21 d. – vanduo
 2004 m. sausio 22 d.–2005 m. vasario 8 d. – medis
 2016 m. vasario 8 d.–2017 m. sausio 27 d. – ugnis
 2028 m. sausio 26 d.–2029 m. vasario 12 d. – žemė
 2040 m. vasario 12 d.–2041 m. sausio 31 d. – metalas

Šaltiniai

Nuorodos 
 travelchinaguide.com Chinese Zodiac - Monkey

Astrologija

de:Chinesische Astrologie#Zählung ab Jahresbeginn
Gaidys (kinų zodiakas)

Gaidys – dešimtasis iš dvylikos metų ciklo gyvūnų, sutinkamų kinų zodiake. Gaidžio metai yra siejami su žemės šakos simboliu 酉.

Metai ir penki elementai 
Sakoma, kad žmonės, gimę šiais laikotarpiais, yra gimę gaidžio metais ir turi ryšį su šiais elementais:
 1933 m. sausio 25 d.–1934 m. vasario 13 d. – vanduo
 1945 m. vasario 12 d.–1946 m. vasario 1 d. – medis
 1957 m. sausio 30 d.–1958 m. vasario 17 d. – ugnis
 1969 m. vasario 16 d.–1970 m. vasario 5 d. – žemė
 1981 m. vasario 5 d.–1982 m. sausio 24 d. – metalas
 1993 m. sausio 22 d.–1994 m. vasario 9 d. – vanduo
 2005 m. vasario 9 d.–2006 m. sausio 28 d. – medis
 2017 m. sausio 28 d.–2018 m. vasario 18 d. – ugnis
 2029 m. vasario 13 d.–2030 m. vasario 2 d. – žemė
 2041 m. vasario 1 d.–2042 m. sausio 21 d. – metalas

Šaltiniai

Nuorodos 
 travelchinaguide.com Chinese Zodiac - Rooster

Astrologija

de:Chinesische Astrologie#Zählung ab Jahresbeginn
Šuo (kinų zodiakas)

Šuo – vienuoliktasis iš dvylikos metų ciklo gyvūnų, sutinkamų kinų zodiake. Šuns metai yra siejami su žemės šakos simboliu 戌.

Metai ir penki elementai 
Sakoma, kad žmonės, gimę šiais laikotarpiais, yra gimę šuns metais ir turi ryšį su šiais elementais:
 1934 m. vasario 14 d.–1935 m. vasario 2 d. – medis
 1946 m. vasario 2 d.–1947 m. sausio 21 d. – ugnis
 1958 m. vasario 18 d.–1959 m. vasario 6 d. – žemė
 1970 m. vasario 6 d.–1971 m. sausio 25 d. – metalas
 1982 m. sausio 25 d.–1983 m. vasario 12 d. – vanduo
 1994 m. vasario 10 d.–1995 m. sausio 30 d. – medis
 2006 m. sausio 29 d.–2007 m. vasario 17 d. – ugnis
 2018 m. vasario 19 d.–2019 m. vasario 4 d. – žemė
 2030 m. vasario 3 d.–2031 m. sausio 22 d. – metalas
 2042 m. sausio 22 d.–2043 m. vasario 9 d. – vanduo

Šaltiniai

Nuorodos 
 travelchinaguide.com Chinese Zodiac – Dog

Astrologija

de:Chinesische Astrologie#Zählung ab Jahresbeginn
Kiaulė (kinų zodiakas)

Kiaulė – paskutinis iš dvylikos metų ciklo gyvūnų, sutinkamų kinų zodiake. Kiaulės metai yra siejami su žemės šakos simboliu 豬

Metai ir penki elementai 
Sakoma, kad žmonės, gimę šiais laikotarpiais, yra gimę kiaulės metais ir turi ryšį su šiais elementais:
 1935 m. vasario 3 d.–1936 m. sausio 23 d. – medis
 1947 m. sausio 22 d.–1948 m. vasario 9 d. – ugnis
 1959 m. vasario 7 d.–1960 m. sausio 27 d. – žemė
 1971 m. sausio 26 d.–1972 m. vasario 14 d. – metalas
 1983 m. vasario 13 d.–1984 m. vasario 1 d. – vanduo
 1995 m. sausio 31 d.–1996 m. vasario 18 d. – medis
 2007 m. vasario 18 d.–2008 m. vasario 6 d. – ugnis
 2019 m. vasario 5 d.–2020 m. sausio 24 d. – žemė
 2031 m. sausio 23 d.–2032 m. vasario 10 d. – metalas
 2043 m. vasario 10 d.–2044 m. sausio 29 d. – vanduo

Šaltiniai

Nuorodos 
 travelchinaguide.com Chinese Zodiac - Pig

Astrologija
Rodionas Malinovskis

Rodionas Malinovskis (, g. 1898 m. lapkričio 22 d. Odesoje – 1967 m. kovo 31 d. Maskvoje) – tarybinis karinis ir valstybės veikėjas, Antrojo pasaulinio karo vadas. Tarybų Sąjungos maršalas (1944 m.), dukart Tarybų Sąjungos didvyris, Jugoslavijos nacionalinis didvyris. TSRS Gynybos ministras (1957–1967 m.).

Biografija 
Pirmojo pasaulinio karo dalyvis-savanoris, apdovanotas Georgijaus kryžiumi. Nuo 1916 m. tarnavo rusų ekspediciniame korpuse Prancūzijoje.

Grįžęs 1919 m. pradėjo tarnybą Raudonojoje armijoje, pilietinio karo metu kariavo prieš admirolą A.Kolčaką.

1930 m. baigė M.Frunzės karo akademiją, tarnavo kavalerijos daliniuose Šiaurės Kaukaze ir Baltarusijoje. 1937–1938 m. respublikonų pusėje dalyvavo pilietiniame kare Ispanijoje. Grįžęs dėstė karo akademijoje.

Prasidėjus Vokietijos-Rusijos karui, vadovavo šaulių korpusui, 6-ajai armijai, Pietų frontui, dalyvavo Stalingrado mūšyje.

Nuo 1943 m. kovo mėn. vadovavo Ukrainos frontui, išvadavusiam nuo nacistų Rostovą ir Odesą. 1944 m. jam suteiktas Tarybų Sąjungos maršalo laipsnis, jis kariavo Vengrijoje ir Austrijoje. Už Vienos operaciją apdovanotas Pergalės ordinu.

1945 m. rugpjūčio mėn. prasidėjus TSRS-Japonijos karui, paskirtas vadovauti Užbaikalės frontui. Vėliau vadovavo Amūro, Tolimųjų Rytų karinėms apygardoms, nuo 1956 m. kovo mėn. buvo TSRS Gynybos ministro pirmasis pavaduotojas – Sausumos kariuomenės vadas.

1957 m. spalio mėn. nuo TSRS Gynybos ministro pareigų nušalinus maršalą G. Žukovą, užėmė ministro pareigas ir jas ėjo iki pat mirties. Palaidotas nekropolyje prie Kremliaus sienos Maskvoje.

R. Malinovskis buvo 2–7 šaukimų TSRS Aukščiausiosios Tarybos deputatas, nuo 1955 m. – TSKP CK narys. Apdovanotas penkiais Lenino, trimis Raudonosios vėliavos, dviem Suvorovo ordinais, I laipsnio Kutuzovo ordinu.

Dukart Tarybų Sąjungos didvyris (1945 ir 1958 m.).

Papildoma informacija 
 R. Malinovskis ilgiausiai Rusijos ir TSRS istorijoje buvo gynybos ministru.
 Domėjosi šachmatais, kūrė šiam žaidimui uždavinius. Mokėjo prancūzų ir ispanų kalbas.
 1962 m. Novočerkasko įvykių metu sankcionavo karinės jėgos panaudojimą prieš taikius demonstrantus.
 R. Malinovskio tėvas buvo Krymo karaimas.

Nuorodos 
 Netipiškas maršalas (straipsnis rusų klb.)
 Малиновский Родион Яковлевич.БИОГРАФИЧЕСКИЙ УКАЗАТЕЛЬ

Šaltiniai 

|-

Tarybų Sąjungos didvyriai
TSRS maršalai
Augustas Didžgalvis

Augustas Didžgalvis (g. 1985 m. rugpjūčio 24 d. Kaune) – Lietuvos fotografas, žurnalistas.

Biografija 

1991–1999 m. mokėsi Šiaulių 5-ojoje vidurinėje mokykloje, 1999–2000 m. Kauno S. Nėries vidurinėje mokykloje, 2000–2002 m. Kauno mokykloje Anima. 2003–2007 m. gyveno Vokietijoje (Berlyne, Niurnberge), priklausė vietos lietuvių bendruomenėms. 2007 m. vasarą persikėlė gyventi į Vilnių, kuriame gyvena iki šiol.

Nuo 2006 m. darbus publikuoja portalas lrytas.lt, nuo 2008 m. portalas DELFI. 2011 m. dirbo portale alfa.lt, bendradarbiavo su žurnalu „Valstybė“. Yra apkeliavęs ir fotografavo virš 15 valstybių, sukaupė fotografijų archyvą įvairiomis temomis.

Be gimtosios lietuvių, kalba dar keturiomis užsienio kalbomis (anglų, rusų, vokiečių, turkų).

Kūryba 

Pagrindinės kryptys – reportažinė, taikomoji ir žiniasklaidos fotografija. Nuotraukoms būdingi konkretūs vaizdiniai motyvai, dinamika, ekspresija, efektyvios kompozicijos, sodrių spalvų koloritas, kontūrų ryškumas ir bendras informatyvumas, portretams – situacijos režisavimas improvizuojant, panaudojant aplinkos detales. Meninės išraiškos priemonės nesudėtingos ir iš lengvai suvokiamų elementarių struktūrų.

Parodos 

 2009 m. „Pauzės“, kavinių tinklas „Coffee Inn“ (asmeninė paroda) 
 2009 m. „Susipažinkime“ (kolektyvinė paroda, rengė Lietuvos žurnalistų sąjunga) 
 2010 m. „Lietuvos kariuomenė fotografijoje“ (kolektyvinė paroda, rengė Lietuvos Respublikos krašto apsaugos ministerija) 
 2010 m. „Lietuvos spaudos fotografija“ (kolektyvinė paroda, rengė Lietuvos spaudos fotografų klubas, tema Sportas) 
 2011 m. „Lietuvos spaudos fotografija“ (kolektyvinė paroda, rengė Lietuvos spaudos fotografų klubas, tema Portretas)

Šaltiniai

Nuorodos 

 Augusto Didžgalvio asmeninis tinklalapis
 KAM leidinys „Šiuolaikinio kario portretas 2010“ 

Lietuvos fotografai
Lietuvos žurnalistai
Pandus

Pandus () – vienas iš „Mahabharatos“ veikėjų, Pandavų protėvis.

Gimė iš Vjasos ir Ambalikos. Kadangi Vičitravyrja mirė nesulaukęs palikuonių, jo motina Satjavatė pakvietė savo nesantuokinį sūnų Vjasą pratęsti giminę. Tačiau Vjasa buvo baugios išvaizdos, ir Ambalika jį išvydusi išbalo. Todėl Pandus gimė išblyškęs (sergantis anemija).

Jis buvo geras karys, tapo Hastinapuros valdovu ir užkariavo Kašį, Angą, Vangą, Kalingą, Magadhą. Jis vedė dvi žmonas – Madrę ir Kuntę (Prithą). Kartą medžiodamas miške jis palaikęs žvėrimi nušovė rišį Kindamą, ir šis mirdamas prakeikė Pandų, kad šis mirs, jei tik lytiškai su kuom nors santykiaus.

Bevaikis Pandus atidarė karalystę aklam broliui Dhritaraštrai. Tuo tarpu Kuntė iš Durvasos gavo stebuklingus kaulus, kuriais galėjo išsikviesti dievus. Taip jai gimė Judhištira (nuo Dharmos), Bhyma (nuo Vajaus) ir Ardžuna (nuo Indros). Kuntė pasidalino kaulais su Madre ir jai nuo brolių Ašvinų gimė Nakula ir Sahadeva.

15 metų išgyvenęs celibate, Pandus nesusilaikė ir pamylėjo Madrę, ir, kaip kad buvo prakeiktas, mirė. Madrė atliko sati ritualą ir susidegino vyro lauže, o Kuntė su vaikais gyveno su Kauravais.

Mahabharatos veikėjai
Durjodhana

Durjodhana ( – 'sunkiai nugalimas') – vienas pagrindinių „Mahabharatos“ veikėjų, vyriausiasis iš aklo karaliaus Dhritaraštros sūnų Kauravų.

Durjodhana gimė Gandharei po labai ilgo nėštumo. Buvo labai stiprus, mokėsi kautis pas Kripą ir Droną, pas Balaramą tapo kovos buožėmis virtuozu. Durjodhana tapo labai geru draugu su Karna, iš kurio tyčiodavosi Pandavai, dėl jo žemos kilmės (nors iš tiesų, jis buvo jų brolis). Durjodhana vedė Pragjotišos karaliaus Bhagadatos dukrą Bhanumatę, susilaukė dviejų vaikų – Lakšman Kumaros ir Lakšmanos.

Durjodhana buvo pagrindinis kandidatas į Hastinapuros sostą, tačiau to nenorėjo pripažinti mirusio karaliaus Pandaus sūnūs Pandavai, ir pretendavo į sostą. Dėdė Šakunis pasiūlė Durjodhanai Pandavus sudeginti, kai jie viešėjo mediniame name. Taip pat bandė nunuodyti Bhymą, bet jį išgelbėjo naga.

Dhritaraštra suteikė Pandavams pusę karalystės, o šie užėmė dideles žemes ir pasiskelbė pasaulio valdovais. Kauravas, apsilankęs Pandavų rūmuose Indraprasthoje, buvo sužavėtas jų grožiu ir pateko į kelias gėdingas situacijas (pvz., įkrito į baseiną, manydamas jį esant krištolu).

Vėliau, po žaidimo kauliukais, Durjodhana atgavo faktinio valdovo poziciją. Po 13-os metų, iš tremties grįžus Pandavams, kilo Kurukšetros mūšis. Durjodhana išsilaikė iki pat jo pabaigos, tačiau paskutinę dieną stojo į kovą vėzdais su savo senu priešu Bhyma. Nors abiejų karių jėgos buvo lygios, Krišnos paragintas, Bhyma smogė į šlaunį Durjodhanai (prisiminęs Draupadės paniekinimą) ir taip jį nužudė.

Mahabharatos veikėjai
Gediminas Petrauskas

Gediminas Petrauskas (g. 1985 m. balandžio 3 d. Kaune) – Lietuvos krepšinio treneris. Per savo karjerą treniravo įvairius LKL klubus, dirbo Vengrijoje.

Karjera 
 2010–2011 m. Palangos „Naglio“ vyr. treneris
 2011–2012 m. Kėdainių „Nevėžio“ vyr. treneris
 2012–2016 m. Šiaulių „Šiauliai“ vyr. treneris
 2016–2017 m. Pakšo „Atomeromu“ (Vengrija) vyr. treneris
 2017 m. Utenos „Juventus“ vyr. treneris
 2017–2021 m. Pasvalio „Pieno žvaigždės“ vyr. treneris
 2021– m. Kėdainių „Nevėžio“ vyr. treneris

Pasiekimai 
 2012 m. LKF taurės trečiosios vietos laimėtojas
 2014, 2015 m. BBL čempionas.

Šaltiniai 

Lietuvos krepšinio treneriai
GOLD FM

Laisvoji banga – radijo stotis, įsteigta 1993 m. lapkričio 16 d. Nuo 2016 m. sausio 11 d. reorganizuota į "GOLD FM".  Priklauso bendrovei UAB „Media LT“.

Dažniai 

 Druskininkai 92.7 MHz,
 Kaunas 104.5 Mhz,
 Klaipėda 104.1 MHz,
 Marijampolė 103.9 MHz,
 Palanga 94.4 MHz,
 Panevėžys 104.8 MHz,
 Raseiniai 95.5 MHz,
 Šiauliai 104.3 MHz,
 Tauragė 103.6 MHz,
 Ukmergė 98.9 MHz,
 Utena 93.5 MHz,
 Varėna 99.5 FM
 Vilnius 102.6 MHz,
 Visaginas 106.8 MHz.

Nuorodos 
 Laisvosios bangos oficiali svetainė

Šaltiniai 

Lietuvos radijo programos
BrO-11M Zylė

BrO-11M Zylė – medinės konstrukcijos pradinio apmokymo sklandytuvas, skirtas vaikų sklandymo mokykloms, sukonstruotas Broniaus Oškinio 1969 m.

Prienų gamykla pagamino 40 sklandytuvų BrО-11M. Vėliau, 1989–1990 m. Panevėžyje S. Čepaičio kooperatyvas pagamino dar 160 šių sklandytuvų, kurie buvo pardavinėjami visoje TSRS.

Šiuo metu naudojami kai kuriose Rusijos sklandymo mokyklose, pvz., jaunuolių sklandymo mokykloje prie Novosibirsko A. Pokryškino vardo mokomojo aviacijos centro.

Konstrukcija 
Sparnas vieno lonžerono medinės konstrukcijos. Lonžeronas dėžinės konstrukcijos. Iki lonžerono sparnas dengtas 1 mm fanera, likusi dalis – drobe. Sparnas paremtas profiliuotais spyriais, kurie suklijuoti iš dviejų pušinių strypelių.

Stabilizatorius trikampio formos, pagamintas iš pušinių strypelių, aptrauktas drobe. Aukščio ir posūkio vairai pagaminti iš pušinių strypelių, aptraukti drobe.

Aukščio ir posūkio vairai valdomi lynais, eleronai – traukėmis.

Liemenį sudaro pavaža ir ferma. Ties pavažos viduriu įmontuotas ratukas, o priekyje ir gale – atramos. Priekinėje dalyje įmontuotas buksyravimo kablys. Dengta galinė fermos dalis veikia kaip kilis.

Techniniai duomenys 

! Charakteristika
! vertė
|-----
|Ekipažas
|1
|-----
|Ilgis
|5,47
|-----
|Sparnų ilgis
|7,8 m
|-----
|Sparnų plotis
|1,45 m
|-----
|Aukštis
|2,50 m
|-----
|Sparnų strėliškumas
|3°
|-----
|Sparnų plotas
|11,8 m²
|-----
|Tuščioji masė
|65 kg
|-----
|Skrydžio masė
|125 kg
|-----
|Piloto masė
|60 kg
|-----
|Variklis
|nėra
|-----
|Traukos jėga
|nėra
|-----
|Tūpimo greitis
|30 km/h
|-----
|Skridimo greitis
|40 km/h
|-----
|Aerodinaminė kokybė
|12
|-----
|}

Nuorodos 

 BRO-11-M „Zylė“
 Г. МАЛИНОВСКИЙ «СИНИЦА» В ВАШИХ РУКАХ
 Ошкинис БРО-11М Зилэ

Lietuvos sklandytuvai
Parasolis
Sunday Mba

Sandei Mba (Sunday Mba; g. 1988 m. lapkričio 28 d.) – Nigerijos futbolininkas, rungtyniaujantis saugo pozicijoje.

Karjerą pradėjo „Enyimba“ klube Nigerijoje, vėliau žaidė kituose šalies klubuose.

2010 m. su Nigerijos U-20 rinktine laimėjo Vakarų Afrikos taurę. 2012 m. debiutavo nacionalinėje rinktinėje. Ypač sėkmingai pasirodė 2013 m. Afrikos Tautų taurėje, kur įmušė pergalingus įvarčius ketvirtfinalio (prieš Dramblio Kaulo Krantą) ir finalo (prieš Burkina Fasą) varžybose.

Dalyvavimas čempionatuose 

|}

Laimėjimai 
 Afrikos Tautų taurė: 2013 m.

Šaltiniai 

Mba
Kita svajonių komanda

Kita svajonių komanda () – 2012 m. JAV sukurtas dokumentinis filmas apie Lietuvos nacionalinės vyrų krepšinio rinktinės 1992 m. Barselonoje iškovotą bronzos medalį, šalies viltis ir istorinį kontekstą. Filmo režisierius – Marius Markevičius, išaugęs lietuvių išeivių šeimoje Los Andžele. Filmas Lietuvos kino teatruose pradėtas rodyti nuo 2012 m. rugsėjo 21 d.

Filmas sulaukė didelio teigiamo dėmesio ir Lietuvoje, ir JAV, kur buvo pristatytas ne viename festivalyje.  Filmo reklamai JAV panaudotas „dedantis į krepšį skeletas (skulmanas)“

Tai filmas apie  Lietuvos kelią į nepriklausomybės atgavimą ir krepšinį, kaip šio reiškinio dalį. Pasakojama apie rinktinės kelią į 1992 m. olimpines žaidynes Barselonoje, kur rinktinė pirmą kartą žaidė už nepriklausomą Lietuvą. Barselonoje pasaulis išvydo, kad ne tik JAV turi savo svajonių komandą. Buvo ir kita, apie kurią lietuviai svajojo 50 okupacijos metų. Lietuva, dalyvavusi jau kaip nepriklausoma valstybė, mažajame finale pranoko Sovietų Sąjungos krepšininkus. Filme pasakojama ne tik apie sportą, jame netrūksta ir politinių motyvų – kalbama, kokios svarbios lietuviams buvo olimpinės žaidynės, simbolizavusios išsilaisvinimą iš okupacijos.

Siužetas 

Filme ne tik atskleidžiama dramatiška legendinės 1992 m. rinktinės kelionė į šlovės viršūnę, bet ir pasakojama, kaip šis žaidimas padėjo išlikti Lietuvos tremtiniams Sibire, kaip Lietuvos geriausi sportininkai turėjo tenkinti komunistinės valdžios užgaidas, kaip juos sekdavo KGB ir kt. Paliečiamas ir rinktinės ryšys su nebeegzistuojančia Amerikos roko grupe „Grateful Dead“, kurios dėka atsirado legendiniai ryškių spalvų marškinėliai su skeleto atvaizdu.

Tokių krepšinio žvaigždžių, kaip Šarūnas Marčiulionis bei Arvydas Sabonis vedina, ši olimpinė krepšinio rinktinė Barselonoje pirmą kartą žaidė už Lietuvą. Iš komunizmo pančių ką tik išsivadavusiai šaliai krepšininkų pergalė tapo simboliniu įrodymu, jog Lietuva verta būti nepriklausomų valstybių žemėlapyje.

Lemiamos rungtynės dėl olimpinės bronzos prikaustė ne tik Lietuvos, bet ir viso pasaulio dėmesį. Krepšinio aikštelėje tąkart Lietuva grūmėsi su buvusia Sovietų Sąjunga – šalies engėja nuo 1940 metų. Biblinei Deivido kovai su Galiotu prilygstančios rungtynės krepšinį pakylėjo į aukštesnį lygmenį – tai buvo ne tik žaidimas, bet ir mažos šalies politinio bei kultūrinio identiteto išraiška.

Filme veikiantys asmenys 

 Kim Bohuny 
 P.J. Carlesimo 
 Vladas Garastas 
 Mickey Hart
 Žydrūnas Ilgauskas
 Robertas Javtokas 
 Artūras Karnišovas
 Linas Kleiza 
 Linas Kunigėlis
 Rimas Kurtinaitis 
 Jim Lampley
 Vytautas Landsbergis
 Dan Majerle
 Šarūnas Marčiulionis
 Dennis McNally
 Donatas Motiejūnas
 Chris Mullin
 Donnie Nelson
 David Remnick
 Mitch Richmond 
 Arvydas Sabonis
 Charles Smith
 Greg Speirs
 David Stern
 Jonas Valančiūnas 
 Bill Walton
 Alexander Wolff

Šaltiniai

Nuorodos 

 „Kita svajonių komanda“ (obuolys.lt) 
 „Kita svajonių komanda“ (imdb.com)
 „Kita svajonių komanda“(rottentomatoes.com)
 „Kita svajonių komanda“ (metacritic.com)

2012 filmai
Dokumentiniai filmai
Lietuvos krepšinio rinktinės
LAK-17

LAK-17 (Lietuviškos aviacinės konstrukcijos – 17) – nuo 2006 m gaminamas lietuviškas vienvietis sklandytuvas.

Konstrukcija 
LAK-17 - sportinės klasės kompozitinis vienvietis sklandytuvas. 

Turi T tipo uodegą, bakus vandens balastui, įtraukiamą važiuoklę su stabdžiu, Schempp-Hirth tipo oro stabdžius, viduryje įtvirtintą sparną (). Sparno profilis - sudėtinis: prie fiuzeliažo - LAP92-130/15, prie sparno galo - LAP-92-150/15, ilgis 15 m. bet galimi iki 18 m. juos pailginatys „galiukai“ (). Numatyta galimybė montuoti variklį (modelis LAK-17fes). Leidžiama skristi pagal vizualias skrydžio taisykles (VFR), dieną. Pro debesis skristi leidžiama tik variantui su 15 m. ilgio sparnais, be vandens balasto ir su papildomais instrumentais.  Gamintojas – AB „Sportinė aviacija“.

Variantai
 LAK-17A
 LAK-17AT
 LAK-17A FES – elektra varomas sklandytuvas (FES –  - elektrinė jėgainė parskridimui)
 LAK-17B
 LAK-17BT
 LAK-17B-FES

Techniniai duomenys

Literatūra 

 (EN) LAK-17A, UAB "Sportinė aviacija ir Ko"

Šaltiniai 

Lietuvos sklandytuvai

LAK orlaiviai
Vidursparniai
BrO-16 Pempė

BrO-16 Pempė – vienvietis medinės konstrukcijos sklandytuvas biplanas, skirtas mokomiesiems, treniruočių ir pramoginiams skridimams, sukonstruotas Broniaus Oškinio 1973 m. Tai pirmas vandens sklandytuvas, pastatytas Lietuvoje.

Sklandytuvas BRO-16 sukurtas perdirbant BrO-11M – panaudoti jo sparnai, liemens ferma, eleronai ir vairai. Vietoj buvusios sklandytuvo gondolos su ratuku įmontuota plokščiadugnė vieno redano medinė stiklaplastikiu sustiprinta valtelė. Kabina atvira. Pilotą nuo priešinio oro srauto dengia organinio stiklo skydelis. Sparnai – spyriniai, stačiakampio formos, vieno lonžerono konstrukcijos. Viršutiniai sparnai turi pakabinamus eleronus, kurie atlieka ir užsparnių funkciją. Apatiniai sparnai analogiškos konstrukcijos, tik trumpesni.

Jie padidina keliamąją jėgą, sklandytuvui kylant ir leidžiantis, sudaro oro pagalvę, o judant vandens paviršiumi nedideliu greičiu, atlieka šoninių atramų paskirtį. Apatiniai sparnai dengti klijuote, kurios paviršius lakuotas vandens nepraleidžiančiu laku. Sklandytuvas po valtelės dugnu turi ir povandeninį sparną, kuris palengvina pakilimą. Sklandytuvas buksyruojamas greitaeige motorine valtimi.

Techniniai duomenys 

! Charakteristika
! vertė
|-----
|Ekipažas
|1
|-----
|Ilgis
|5,24
|-----
|Viršutinių sparnų ilgis
|7,8 m
|-----
|Apatinių sparnų ilgis
|5,8 m
|-----
|Aukštis
|2,61 m
|-----
|Sparnų profilis
|CAGI R-11-14%
|-----
|Viršutinių sparnų plotas
|8,2 m²
|-----
|Viršutinių sparnų plotas
|6,0 m²
|-----
|Sparnų apkrova
|12,3 kg/m²
|-----
|Tuščioji masė
|129 kg
|-----
|Skrydžio masė
|204 kg
|-----
|Piloto masė
|75 kg
|-----
|Variklis
|nėra
|-----
|Traukos jėga
|nėra
|-----
|Mažiausias greitis
|40 km/h
|-----
|Didžiausias greitis
|80 km/h
|-----
|Aerodinaminė kokybė
|10
|-----
|}

Nuorodos 

 BrO-16 „Pempė“
 БРО-16

Lietuvos sklandytuvai
Biplanai
BK-6 Neringa

BK-6 Neringa – vienvietis medinės konstrukcijos rekordinis ir treniruočių sklandytuvas su laisvai nešančiais sparnais, sukonstruotas Balio Karvelio 1969 m.

Konstrukcija 
BK-6 – viduriasparnis su didelio ilgio trapeciniais sparnais. Horizontalieji stabilizatoriai yra prieš kilį, viršutinėje fiuzeliažo dalyje. Kabina su dideliu gaubtu, aptakiai pereinančiu į liemenį.

Sparnai trapecijos formos su gale esančiais cigarais. Sparno priešakinė dalis dengta klijuote. Sparnas aptrauktas drobe ir impregnuotas celono laku. Ant sparnų, 1800 mm nuo liemens, yra įmontuoti duraliumininiai oro stabdžiai.

Liemuo pjūvyje ovalo formos, užpakalinė liemens dalis baigiasi kiliu, prie kurio lankstais tvirtinamas posūkio vairas. Tarp 10 ir 11 špangauto yra ratukas, kuris yra pusiau išlindęs iš liemens. Liemens priekyje yra nedidelė pavaža, o gale uodegoje ramstis. Kabinos gaubtą sudaro dvi dalys pagamintos iš organinio stiklo. Galinė gaubto dalis yra išpūsta pagal liemens formą. Matomumas iš kabinos geras. Didžiausias kabinos plotis 570 mm, o aukštis 940 mm. Kabina pritaikyta nugariniam parašiutui, taip pat joje yra reguliuojami pedalai. Už kabinos yra nedidelė bagažinė. Sklandytuvas turi du buksyravimo kablius: vienas priekyje, buksyravimui paskui lėktuvą, kitas apačioje liemens, prie ratuko. Vėliau buvo įrengti du kabliai iš šonų (kaip sklandytuve „Blanik“).

Stabilizatorius trapecijos formos, dengtas 1 mm klijuote. Aukštumos vairas susideda iš dviejų pusių. Priekinė vairo dalis dengta klijuote, o galinė drobe, impregnuota celono laku. Kilis turi du lonžeronus, visas aptrauktas 1 mm klijuote. Priekinė posūkio vairo dalis aptraukta 1 mm klijuote, likusi dalis – drobe, impregnuota celono laku.

Šių sklandytuvų Simferopolyje buvo pagaminta apie 60.

Naudotojai 
  – praktiškai visi sklandytuvai naudoti Pabaltijo respublikose.
  – du sklandytuvai buvo padovanoti Kubos sklandytojams.

Techniniai duomenys 

! Charakteristika
! vertė
|-----
|Ekipažas
|1
|-----
|Ilgis
|7,37
|-----
|Sparnų ilgis
|15,0 m
|-----
|Sparnų profilis
|Gö 549
|-----
|Aukštis
|1,38 m
|-----
|Liemens midelis
|0,43 m²
|-----
|Sparnų plotas
|11,8 m²
|-----
|Tuščioji masė
|232 kg
|-----
|Skrydžio masė
|330 kg
|-----
|Sparnų apkrova
|27 kg/m²
|-----
|Variklis
|nėra
|-----
|Traukos jėga
|nėra
|-----
|Tūpimo greitis
|57 km/h
|-----
|Didžiausias leidžiamas skridimo greitis
|250 km/h
|-----
|Aerodinaminė kokybė
|28
|-----
|}

Nuorodos 

Lietuvos sklandytuvai
ANBO-III

ANBO-III (ANBO 'Antanas Nori Būti Ore') – tai dvivietis, parasolio tipo aukštasparnis, mišrios konstrukcijos monoplanas. Tinkamas mokymui ir aukštajam pilotažui. Tai trečioji Antano Gustaičio konstrukcija, ir pirmoji, kaip diplomuoto aviacijos inžinieriaus. Pirmasis serijinis lietuviškos konstrukcijos lėktuvas, pagamintas Karo aviacijos dirbtuvėse. 

Pirmasis bandomasis skrydis atliktas 1929 m. spalio 5 d. Iš viso buvo pagaminti 9 lėktuvai ANBO-III (Nr.33, 39, 40, 41, 42, 44, 45, 47, 48). Naudotas lakūnų mokinių lavinimuisi, taikinių vilkimui, ryšiams, treniruotėms eskadrilėse.

Konstrukcija 

ANBO-III – aukštasparnis parasolio tipo spyrinis monoplanas. Konstrukcija mišri – iš plieninių vamzdelių suvirintas liemens karkasas, dengtas audiniu ir duraliuminio skarda. Aliuminio konstrukcijos uodegos plokštumos dengtos audiniu, kaip ir medinės konstrukcijos sparnai.

Techniniai duomenys 

 Ekipažas: du (pilotas ir instruktorius)
 Ilgis: 7,0 (7,5) m
 Sparnų ilgis: 10,55 m
 Sparnų plotas: 18,2 m²
 Tuščioji masė: 556 (580) kg
 Skridimo svoris: 856 (880) kg
 Variklis: Walter, 120 AG
 Didžiausias greitis: 185 km/h
 Tūpimo greitis: 80-100 km/h
 Aukščio lubos: 4,8 km
 Kopimo greitis: 1 km per 5 min.
 Skridimo laikas: 3 (4) val.
 Skridimo nuotolis: 450 (600) km

Nuorodos 

 ANBO-III
 ANBO-III duomenys

ANBO
Parasolis
Samuel Morse

Samuelis Finlis Bryzas Morzė (Samuel Finley Breese Morse; 1791 m. balandžio 27 d. – 1872 m. balandžio 2 d.) – amerikiečių išradėjas. Žinomas už telegrafo ir Morzės kodo išradimus. 1838 išrado savo vardu pavadintą abėcėlę.

Biografija 
Gimė Čalstovne, Masačiusetse. Jaunystėje tapė. 1832 m. Morzei kilo mintis, kad elektra galima siųsti pranešimus. Po daugybės bandymų 1838 m. sausį telegrafas buvo baigtas.

JAV išradėjai
JAV dailininkai
Serikas Achmetovas

Serikas Achmetovas (; g. 1958 m. birželio 25 d.) – ekonomikos mokslų daktaras, Kazachstano politikas, kuris nuo 2012 m. yra šalies ministras pirmininkas.

Achmetovas buvo Astanos gubernatoriaus pavaduotojas prieš paskiriant 2006 m. rugsėjo 25 d. Kazachstano transporto ministru. 2012 m. rugsėjo 24 d. prezidentas Nursultanas Nazarbajevas paskyrė Achmetovą ministru pirmininku po Karimo Masimovo atsistatydinimo.

Biografija 
Gimė 1958 m. birželio 25 d. Temirtau mieste (Karagandos sritis, Kazachijos TSR).

1975 m. pradėjo dirbti Karagandos metalurgijos kombinate tekintojo mokiniu, vėliau – tekintoju.

1976–1978 m. tarnavo kariuomenėje.

1978 m. grįžo į Karagandos metalurgijos kombinatą dirbti tekintoju. 1983 m. buvo išrinktas kombinato komjaunimo komiteto sekretoriumi. 1985 m. išrinktas Temirtau miesto komjaunimo komiteto pirmuoju sekretoriumi.

1985 m. baigė aukštąją techninę mokyklą prie Karagandos metalurgijos kombinato ir gavo inžinieriaus metalurgo specialybę. 1993 m. baigė aspirantūrą Rusijos valdymo akademijoje (Maskva), gavo ekonomikos mokslų daktaro laipsnį.

Nuo 1986 m. dirbo pirmuoju Karagandos srities komjaunimo sekretoriumi. Nuo 1989 m. – Kazachijos komunistų partijos Karagandos srities komiteto atsakingasis organizatorius.

1990–1993 m. – Rusijos valdymo akademijos aspirantas.

1993 m. paskirtas Karagandos metalurgijos kombinato marketingo biuro viršininku, po to – užsienio ekonominių ryšių skyriaus viršininku.

1994 m. ima vadovauti bendrai įmonei „Futau“.

1995 m. paskirtas Kazachstano agropramoninės biržos „Ken dala“ generaliniu direktoriumi, o 1996 m. tapo pertvarkytos Centrinio Kazachstano prekių biržos „Ken dala“ prezidentu.

1998–2001 m. – Kazachstano respublikos Prezidento administracijos organizacinio kontrolinio skyriaus valstybinis inspektorius.

2001–2003 m. – Temirtau miesto akimas.

2003–2004 m. – Astanos miesto akimo pirmasis pavaduotojas.

2004–2005 m. – Kazachstano respublikos Prezidento administracijos Organizacinio kontrolinio darbo ir kadrų politikos valdybos Valstybinės inspekcijos vedėjas.

2005–2006 m. – Kazachstano Bendranacionalinės verslininkų ir darbdavių sąjungos „Atameken“ vykdomasis direktorius, o vėliau – valdybos pirmininkas.

2006 m. rugsėjo 25 d. paskirtas Kazachstano respublikos transporto ir komunikacijos ministru.

2009 m. kovo 3 d. paskirtas Kazachstano respublikos ministro pirmininko pavaduotoju.

2009 m. rugsėjo 19 d, paskirtas nacionalinės kompanijos „Kazakhstan Engineering“ direktorių tarybos pirmininku.ref>Мухамедияров Марат назначен новым руководителем АО «Национальная компания „Казахстан инжиниринг“»</ref>

2009 m. lapkričio 19 d. paskirtas Karagandos srities akimu.

Nuo 2012 m. sausio 20 d. – Kazachijos respublikos ministro pirmininko pirmasis pavaduotojas. O nuo 2012 m. rugsėjo 24 d. – Kazachijos respublikos ministras pirmininkas.

Apdovanojimai 
 „Parasat“ ordinas
 „Kurmet“ ordinas (2005)
 Medalis „10 metų Astanai“(2008)

Nuorodos 

Kazachstano transporto ministrai
Kazachstano ministrai pirmininkai
Kazachstano miestų merai
Saryarka – šiaurės Kazachstano stepės ir ežerai

Saryarka – šiaurės Kazachstano stepės ir ežerai () – UNESCO pasaulio paveldo objektas Kazachstane, apimantis dalį Kazachstano kalvyno (Saryarkos). Objektą sudaro du draustiniai – Korgalžyno ir Nauryzymo. Bendras saugomas plotas – 450 344 ha. Šiose teritorijose saugoma neliesta stepių gamta, ežerai, kurie yra svarbi migruojančių paukščių buveinė (sibirinė gervė, didysis flamingas, stepinė pempė, jūrinis erelis, baltagalvė stačiauodegė antis, garbanotasis pelikanas). Taip pat sutinkami saigakai.

Pasaulio paveldo objektai Kazachstane
Kazachstano geografija
Marius Zibolis

Marius Zibolis (1974 m. spalio 14 d. Vilkaviškyje, Lietuvos TSR) – Lietuvos vyrų golbolo rinktinės narys, 2000 m. paralimpinių žaidynių bronzos ir 2008 m. sidabro laimėtojas.

Biografija
Gimė 1974 m. spalio 14 d. Vilkaviškyje. Žaisti golbolą pradėjo nuo 1989 metų. 1998 m. kartu su Lietuvos rinktine Madride vykusiame golbolo pasaulio čempionate laimėjo bronzos medalį. 2001 m. Budapešte vykusiame Europos čempionate laimėjo sidabro medalį. 2002 m. Rio de Žaneire vykusiame pasaulio čempionate laimėjo sidabrą, o 2006 m. Spartanburge, JAV laimėjo aukso medalį.

Laimėjimai 
Paraolimpinės žaidynės
 2000 Sidnėjus: Bronza
 2008 Pekinas: Sidabras

Tarptautiniai čempionatai
 1998 IBSA Pasaulio Golbolo čempionatas, Madridas: Bronza
 2001 IBSA Europos Golbolo čempionatas, Budapeštas: Sidabras
 2002 IBSA Pasaulio Golbolo čempionatas, Rio de Žaneiras: Sidabras
 2006 IBSA Pasaulio Golbolo čempionatas, Spartanburgas: Auksas

Nuorodos
 Informacija apie žaidėją - Marius Zibolis;
 Straipsniai pagal gaires - Marius Zibolis. 

Lietuvos paralimpiečiai
Lietuvos golbolo žaidėjai
Ščučinskas

Ščučinskas () – miestas šiauriniame Kazachstane, Akmolos srityje, 75 km į pietryčius nuo Kokšetau, prie Ščučės ežero. Burabajaus rajono centras. Geležinkelio stotis („Kurort Borovojė“) prie Petropavlo–Astanos linijos, keliai į Kokšetau, Astaną, Stepniaką, Zerendą. Maisto (pieno, mėsos), metalo apdirbimo (gelžbetonio), siuvimo, stiklo, statybinių medžiagų pramonė.

Miestas įsikūręs vaizdingoje Kokšetau aukštumoje. Už 25 km yra kurortinis miestelis Burabajus (Borovojė).

Istorija 
Gyvenvietė pradėjo kurtis XIX a. vid. Miesto statusas suteiktas 1939 m.

Šaltiniai 

Akmolos srities miestai
Gemma Arterton

Gemma Christina Arterton (1986 m. vasario 2 d. Greivsendas, Didžioji Britanija) – britų aktorė.

Šeima 
Kai Gemmai buvo 5 metai, tėvai išsiskyrė ir ji su jaunesne seserimi Hannah liko gyventi su motina. Lankydama mokyklą ji pradėjo vaidinti mėgėjiškuose spektakliuose. Būdama 16, Gemma įstojo į „Miskin Theatre School“ Datforde. Vėliau ji laimėjo stipendiją studijuoti „Royal Academy of Dramatic Art”, kurią baigė 2008 metais.

Karjera 
Pirmąjį vaidmenį Arterton gavo 2007 metais dar mokydamasi mokykloje – tai buvo režisieriaus Stepheno Poliakoffo televizijos drama „Capturing Mary“.

Tais pačiais metais ji gavo vaidmenį „Globe“ teatre pagal Viljamo Šekspyro' pjesę „Love’s Labour’s Lost“ ir debiutavo kine filme „St Trinian’s“. Už šį vaidmenį Gemma buvo nominuota Empire apdovanojimu už geriausią debiutą ir National Movie Award už geriausią moters vaidmenį.

2008 metais Arterton, įveikusi 1500 pretendenčių, gavo MI6 agentės Strawberry Fields vaidmenį filme „Paguodos kvantas“ apie agentą 007 Džeimsą Bondą.

2011 metais Arterton buvo nominuota BAFTA apdovanojimui „Kylančios žvaigždės“ kategorijoje, bet pralaimėjo Tomui Hardy.

Asmeninis gyvenimas 
2010 metais Gemma Arterton ištekėjo už pardavimų vadybininko, ispano Stefano Catelli. 2013 metais Gemma išsiskyrė su savo vyru.

Filmai

Kinas

Televizija

Šaltiniai

Nuorodos 

 Oficiali svetainė

Jungtinės Karalystės aktoriai
Imangalis Tasmagambetovas

Imangalis Nurgaliulis Tasmagambetovas (; ; g. 1956 m. gruodžio 9 d.) – dabartinis Astanos meras. Nuo 2004 m. gruodžio mėn. iki 2008 m. balandžio mėn. buvo Almatos meras. Prieš tai, nuo 2002 m. sausio 28 d. iki 2003 m. birželio 11 d. buvo Kazachstano ministras pirmininkas.

Tasmagambetovas atsistatydino po teigiamo balsavimo dėl pasitikėjimo jo vyriausybe, kurie buvo pripažinti suklastotais. Atsistatydinimas lėmė visų jo kabineto ministrų atleidimą, kaip to reikalauja Kazachstano konstitucija.

2003 m. birželio 13 d. Kazachstano prezidentas Nursultanas Nazarbajevas pakeitė Tasmagambetovą Danijieliu Ahmetovu. Ahmetovas išlaikė Tasmagambetovo politikos kryptį.

Kazachstano švietimo ir kultūros ministrai
Kazachstano miestų merai
Kazachstano ministrai pirmininkai
Rosamund Pike

Rosamund Pike (tikrasis vardas Rosamund Mary Elizabeth Pike; 1979 m. sausio 27 d. Londonas, Didžioji Britanija) – britų aktorė.

Šeima 
Rosamund Pike gimė Londone, smuikininkės Caroline ir operos dainininko Juliano Pike šeimoje. Ji yra vienintelis poros vaikas.

Rosamund lankė Bristolio Badmintono mokyklą ir vaidino Nacionaliniame jaunimo teatre, vėliau mokėsi Wadhamo koledže Oksforde.

Karjera 

Pirmuoju Pike vaidmeniu tapo televizijos filmas „A Rather English Marriage“ 1998 metais bei serialas „Love in a Cold Climate“ 2001.

2002 metais ji buvo atrinkta MI6 agentės Mirandos Frost vaidmeniui filme apie agentą 007 Džeimsą Bondą „Pasveikink mirtį kitą dieną“, įveikusi tokias pretendentes kaip Alicia Silverstone ir Sophie Ellis Bextor. Už šį vaidmenį aktorė buvo apdovanota Empire apdovanojimu.

Vėliau sekęs filmas „The Libertine“ su Johnny Deppu pelnė jai Geriausios antrojo plano aktorės titulą Britanijos nepriklausomų filmų festivalyje.

Vėliau Pike vaidino įvairiuose filmuose su tokiomis žvaigždėmis kaip Anthony Hopkins, Keira Knightley, Rowan Atkinson bei Tom Cruise.

Greta vaidmenų kine, ji taip pat vaidino įvairiuose televizijos filmuose bei teatre.

Asmeninis gyvenimas 

Besimokydama Oksforde aktorė susitikinėjo su aktoriumi Simonu Woodsu.

2007–2008 metais buvo susižadėjusi su režisieriumi Joe Wrightu, kurio filme „Puikybė ir prietarai“ vaidino.

2012 metais su draugu Robie Uniacke susilaukė sūnaus Solo.

Aktorė moka vokiečių bei prancūzų kalbas, taip pat groja pianinu ir violončele.

Vaidmenys

Kinas

Televizija

Nuorodos 

 Oficiali svetainė

Jungtinės Karalystės aktoriai
Porco Rosso

Porco Rosso (, pažodž. Rausva kiaulė) – 1992 m. japonų animacinis nuotykių filmas, kurio scenarijaus autorius ir režisierius Hayao Miyazaki. Filmas paremtas trijų dalių Mijadzakio „Hikōtei Jidai“ manga kūriniu. Sukurtas „Studio Ghibli“ studijoje.

Filme pasakojama apie buvusį Pirmojo pasaulinio karo Italijos karo lėktuvų asą, dabar pragyvenimui užsidirbantį medžiojant oro piratus Adrijos jūroje. Tačiau neįprastas prakeiksmas jį pavertė antropomorfine kiaule. Kadaise vadintas Marku Pagotu, dabar pasaulyje žinomas kaip „Porco Rosso“, išvertus iš italų k. – 'rausva kiaulė'.

Siužetas 

Veiksmas vykta tarpukario laikotarpiu Adrijos jūroje. Porco sureaguoja į radijo pranešimą apie kelto užpuolimą, kurį inicijavo vadinamoji Mamma Aiuto gauja. Sėkmingai įveikęs piratus, Porco nuskrenda iki Adriano viešbučio, priklausančio jo draugei Džinai. Viešbučio restorane, kuriame dažnai lankosi lakūnai iš viso Adrijos jūros regiono, piratų gaujų vadeivos nusamdo arogantišką amerikiečių lakūną Kurtį nužudyti Porco. 

Laikui einant Kurtis įsimyli Džiną, bet susierzina matydamas, kad jai patinka Porco. Taip judviejų konfliktas greitai tampa ir kova dėl meilės. Kurčiui pavyksta susekti į Milaną vykstantį Porco, ir jis pašauna varžovo lėktuvą, tvirtindamas, kad Porco žuvo. Tačiau Porco išgyvena, deja lėktuvo fiuzeliažas – visiškai sugadintas. Porco lėktuvo likučius atgabena į Milaną pas savo mechaniką Piccolo ir jo anūkę Fio. Suremontavęs lėktuvą sprunka, mat Italijoje jis persekiojamas kaip oro pajėgų dezertyras.Tuo tarpu į valdžią atėję fašistai visaip bando Porco pričiupti.

Atsiliepimai 
„Porco Rosso“ 1992 m. buvo pelningiausias filmas Japonijoje, uždirbęs 2,8 mlrd. jenų pajamų. 1993 m. Tarptautiniame Ansi animacinių filmų festivalyje buvo išrinktas metų filmu (Prix du long métrage). Britų žurnalo „Time Out“ animacinių filmų 50-tuke jam atiteko 30 vieta.

Išnašos 

1992 filmai
Anime
Hayao Miyazaki filmai
Kikės siuntų tarnyba

Kikės siuntų tarnyba (, ) – 1989 m. japonų animacinis fantastinis filmas, kurio scenarijaus autorius, režisierius ir prodiuseris Hayao Miyazaki. Filmas paremtas 1985 m. Japonijos rašytojos Eiko Kadono to paties pavadinimo romano motyvais. Sukurtas studijoje „Studio Ghibli“. 

Filme pasakojama jaunos raganos, vardu Kikė, istorija, kaip ji viena pati vienerius metus praleidžia svetimame mieste, pragyvenimui užsidirbdama naudodamasi savo magiškais sugebėjimais.

Filmas buvo išleistas 1989 m. liepos 22 d. ir pelnė anime žurnalo „Animage“ pagrindinį prizą. Tai buvo pirmasis „Studio Ghibli“ išleistas filmas bendradarbiaujant su „The Walt Disney Company“; „Disney“ 1997 m. įrašė angliškai dubliuotą versiją, kurios premjera įvyko 1998 m. gegužės 23 d. tarptautiniame Sietlo filmų festivalyje.

Taip pat panaudojant filmo kadrus buvo išleisti keturių tomų manga komiksai.

Siužetas 

Kikė yra jauna ragana, kuriai ką tik sukako trylika metų, todėl pagal tradiciją ji privalo palikti savo namus ir iškęsti raganų išbandymą – pagyventi viena pati be artimųjų pagalbos. Taigi vieną naktį ji su savimi pasiima savo katiną Džidži ir išskrenda mamos dovanota šluota pradėti savo naują gyvenimą. Ji apsistoja viename mieste prie vandenyno, bet nusivilia pamačiusi, kad žmonės čia ne tokie draugiški, kaip ji tikėjosi. Nerasdama kur apsistoti ir be skraidymo nemokėdama nieko daugiau ji ima abejoti, kad apsistojo tinkamoje vietoje. Tačiau pagelbėjusi vietos prekiautojai, kuri jai pasiūlo apsistoti pas ją, Kikė nusprendžia pradėti savo verslą bei surasti savo gyvenimo kelią...

Išnašos 

1989 filmai
Anime
Hayao Miyazaki filmai
Magistralinis kelias A19 (Lietuva)

– keturių juostų Lietuvos magistralinis kelias, Vilniaus miesto pietinis apvažiavimas. Trasos ilgis – 7,9 km.

Jungia kelius , , ,  ir .

Ateityje trasa bus tęsiama. Bus tiesiamas naujas II kategorijos kelias (po vieną juostą kiekvienai krypčiai), jungianti dabartinę trasą,  ir . Trasa iš pietų aplenks Juodšilių, Rudaminos ir Skaidiškių miestelius.

Anksčiau šia trasa ėjo krašto kelias . Tuomet kelias buvo gana siauras dviejų juostų kelias. Išplatinus kelią iki keturių juostų, nuspręsta keliui suteikti magistralinio kelio statusą.

Maršrutas 

|}
|}

Nuorodos 

Lietuvos magistraliniai keliai
Ivanas Kučerovas

Ivanas Kučerovas (1929 m. gegužės 10 d. Barsukuose, Smolensko sritis – 1996 m.) – sovietinis teisininkas, partinis veikėjas.

Biografija 
1953 m. baigė Minsko teisės institutą. 1953–1959 m. dirbo Minsko kriminalistikos mokslinėje tyrimų laboratorijoje, 1959–1968 m. Baltarusijos SSR, 1968–1982 m. Lietuvos SSR teismo ekspertizės moksliniame tyrimo institute. 1979 m. teisės mokslų daktaras. 1982–1990 m. dėstė Vilniaus aukštojoje partinėje mokykloje. Parašė eilėraščių rusų kalba (slapyvardis Gračas). 

1988–1989 m. „Jedinstvo“ narys. 1990–1991 m. LKP (SSKP) Ideologinio skyriaus konsultantas. 1991 m. pasitraukė į Baltarusiją.

Šaltiniai 

Lietuvos teisininkai